rejauldu/bengali-wikipedia huggingface dataset:
নাতালিয়ে তাশলেরোভা (, ; জন্ম: ৯ ডিসেম্বর ২০০১) হলেন একজন চেক ফিগার স্কেটার। তিনি আন্তর্জাতিক প্রতিযোগিতার মঞ্চে ফিলিপ তাশলেরের সাথে জুটি হিসেবে ফিগার স্কেটিংয়ের আইস ডান্স বিভাগে চেক প্রজাতন্ত্রের প্রতিনিধি হিসেবে প্রতিদ্বন্দ্বিতা করে থাকেন।  ২০০৪ সালে ফিগার স্কেটিংয়ে অভিষেক করা তাশলেরোভা চেক প্রজাতন্ত্রের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন নাতালিয়ে তাশলেরোভা ২০০১ সালের ৯ই ডিসেম্বর তারিখে চেক প্রজাতন্ত্রের ব্রনোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন তাশলেরোভা চেক প্রজাতন্ত্রের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিলিপ তাশলেরের সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। তাশলেরোভা সর্বমোট ১৬৮.৩২ পয়েন্ট অর্জন করে সার্বিকভাবে ষোড়শ স্থান অধিকার করেছিলেন। রিদম ডান্সে ৬৭.২২ পয়েন্ট স্কোর করে তারা সপ্তদশ স্থান অধিকার করেছিলেন এবং ফ্রি ডান্সে ১০১.১০ পয়েন্ট নিয়ে  একই স্থানে রয়েছিলেন।  তিনি মিখাল ব্রেজিনা, এলিশকা ব্রেজিনোভা, ইয়েলিজাভেতা জুকোভা, মার্চিন বিদার এবং ফিলিপ তাশলেরের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ১৫ পয়েন্ট সংগ্রহ করে শর্ট প্রোগ্রাম/রিদম ডান্সের পরই প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:চেক নারী আইস ডান্সার বিষয়শ্রেণী:চেক প্রজাতন্ত্রের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
নরম্যান জোসেফ উডল্যান্ড (; জন্ম: ৬ সেপ্টেম্বর, ১৯২১ - মৃত্যু: ৯ ডিসেম্বর, ২০১২) মার্কিন যুক্তরাষ্ট্রের নিউ জার্সি রাজ্যে জন্মগ্রহণকারী আমেরিকান বিজ্ঞানী। তিনি বারকোড নামীয় যন্ত্র আবিষ্কারে অংশগ্রহণ করে স্মরণীয় হয়ে আছেন। অক্টোবর, ১৯৫২ সালে তিনি মার্কিন মেধাসত্ত্ব ২,৬১২,৯৯৪ আইনে যন্ত্রটির নিবন্ধন করেছেন। এন. জোসেফ উডল্যান্ড এবং এন. জে. উডল্যান্ড নামেও তিনি বিশ্বব্যাপী পরিচিতি পেয়েছেন।   প্রারম্ভিক জীবন  ইহুদী পরিবারের জ্যেষ্ঠ সন্তানরূপে ৬ সেপ্টেম্বর, ১৯২১ সালে নিউ জার্সির আটলান্টিক সিটিতে জন্মগ্রহণ করেন। আটলান্টিক সিটি হাইস্কুল থেকে স্নাতক ডিগ্রী সম্পন্ন করেন। এরপর ১৯৪৭ সালে ড্রেক্সেল বিশ্ববিদ্যালয় থেকে যান্ত্রিক প্রকৌশলবিদ্যায় বিজ্ঞানে স্নাতক ডিগ্রী অর্জন করেন। ড্রেক্সেল বিশ্ববিদ্যালয় তখন ড্রেক্সেল ইনস্টিটিউট অব টেকনোলজি নামে পরিচিতি ছিল। দ্বিতীয় বিশ্বযুদ্ধে তিনি সামরিক বাহিনীতে কর্মরত ছিলেন। তখন তিনি কারিগরী সহকারী হিসেবে ম্যানহাটন প্রকল্পে কাজ করেন। ১৯৪৮-১৯৪৯ সাল পর্যন্ত ড্রেক্সেলে যান্ত্রিক প্রকৌশলবিদ্যা বিষয়ের প্রভাষকরূপে কর্মরত ছিলেন উডল্যান্ড। ৯ ডিসেম্বর, ২০১২ সালে নিউ জার্সির এজওয়াটার এলাকায় মৃত্যুবরণ করেন।Former Raleigh resident, co-creator of bar code, dies at age 91.  In: newsobserver.com   বারকোড  ১৯৪৮ সালে উডল্যান্ডের সাথে বানার্র্ড সিলভার নামীয় ড্রেক্সেল বিশ্ববিদ্যালয়ের অধ্যয়নরত ছাত্র সুপারমার্কেটের এক নির্বাহীকে ডিনের কার্যালয়ে তার সমস্যার কথা তুলে ধরতে শুনতে পান। সমস্যাটি ছিল কীভাবে পণ্যের তথ্যাবলী স্বয়ংক্রিয়ভাবে পরীক্ষণ করা সম্ভব হতে পারে। ডিন এ সমস্যাটি এড়িয়ে যান। কিন্তু সিলভার উডল্যান্ডের সাথে সমস্যাটি নিয়ে আলোচনা করেন। কিছু প্রাথমিক পরিকল্পনা গ্রহণ করে উডল্যান্ড তাকে আশ্বস্ত করেন যে তারা পণ্যের বিপণনজনিত সমস্যাটির সমাধানের লক্ষ্যে কাজ করে যাবেন।  এরপর তিনি বাজার থেকে কিছু তথ্য সংগ্রহ করেন। শিক্ষকতার চাকরি ত্যাগ করে দাদার বাড়ীতে চলে যান। সমুদ্র সৈকতে অবস্থানকালীন উডল্যান্ড পুনরায় এ সমস্যায় পড়েন। তিনি মোর্স কোডের বিন্দু এবং ড্যাশের মাধ্যমে বৈদ্যুতিকভাবে তথ্য প্রেরণ বিষয়ে অবগত হন। তিনিও বিন্দু এবং ড্যাশের মাধ্যমে মোর্স কোডের ন্যায় রেখা ব্যবহার করে তথ্য প্রেরণের জন্যে কাজ করতে থাকেন। হাতের আঙ্গুল প্রয়োগ করে সরু রেখা তৈরী করে বিন্দু এবং ড্যাশের মাধ্যমে দ্বি-মাত্রিক ধারণার সন্ধান পান যা পরবর্তীতে বারকোড নির্মাণে সহায়তা করে।   সম্মাননা   ১৯৭৩ সালে আইবিএম কর্তৃপক্ষ উডল্যান্ডকে প্রতিষ্ঠানের সাফল্যের সাথে তার অসাধারণ অংশগ্রহণের স্বীকৃতিস্বরূপ পুরস্কৃত করে।  বারকোড প্রযুক্তিতে তার অংশগ্রহণের ফলে প্রেসিডেন্ট জর্জ এইচ. ডব্লিউ. বুশ কর্তৃক প্রযুক্তিতে জাতীয় পদক প্রাপক হন।"The National Medal of Technology Recipients"  ২০১১ সালে নরম্যান যোসেফ উডল্যান্ডকে ন্যাশনাল ইনভেন্টরস হল অব ফেমে অন্তর্ভুক্ত করা হয়।   তথ্যসূত্র   বিষয়শ্রেণী:১৯২১-এ জন্ম বিষয়শ্রেণী:২০১২-এ মৃত্যু বিষয়শ্রেণী:মার্কিন উদ্ভাবক বিষয়শ্রেণী:দ্রেক্সেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:দ্রেক্সেল বিশ্ববিদ্যালয়ের শিক্ষক বিষয়শ্রেণী:আইবিএম কর্মচারী বিষয়শ্রেণী:ম্যানহাটন প্রজেক্টের মানুষ বিষয়শ্রেণী:National Inventors Hall of Fame inductees বিষয়শ্রেণী:প্রযুক্তির জাতীয় পদক প্রাপক বিষয়শ্রেণী:আটলান্টিক সিটি, নিউ জার্সি থেকে মানুষ
মো. রিয়াজ উদ্দিন খান বাংলাদেশ সুপ্রিম কোর্ট হাইকোর্ট বিভাগ একজন বিচারপতি।   প্রাথমিক জীবন  খান ১৯৭০ সালের ১৫ই ডিসেম্বর জন্মগ্রহণ করেন। তিনি ঢাকা বিশ্ববিদ্যালয় স্নাতক ও স্নাতকোত্তর ডিগ্রি অর্জন করেছেন।   কর্মজীবন  ১৯৯৫ সালের ১ এপ্রিল খান জেলা আদালতে আইনজীবী হিসেবে কাজ শুরু করেন। ১৯৯৬ সালের ২৯ সেপ্টেম্বর তিনি হাইকোর্ট বিভাগের আইনজীবী হন।  ২০১১ সালের মে মাসে খান বাংলাদেশ সুপ্রিম কোর্টের আপিল বিভাগের আইনজীবী হন।  রাষ্ট্রপতি আবদুল হামিদ ২০১৮ সালের ৩১ মে খানকে হাইকোর্ট বিভাগের অতিরিক্ত বিচারক হিসেবে নিয়োগ দেন।  ২০১৯ সালের আগস্টে খান এবং বিচারপতি জাহাঙ্গীর হোসেন সেলিম বাংলাদেশ পুলিশ ফেনী জেলা চার সাংবাদিককে হয়রানি না করার বা ২০১৮ সালের সাধারণ নির্বাচনের আগে দায়ের করা ধ্বংসাত্মক কাজ ও ভাঙচুরের অভিযোগে চারটি পৃথক থানায় দায়ের করা নয়টি মামলায় তাদের গ্রেপ্তার না করার নির্দেশ দেন।  ২০২০ সালের ৩০শে মে খানকে হাইকোর্ট বিভাগের স্থায়ী বিচারক করা হয়। ২০২০ সালের নভেম্বরে খান এবং বিচারপতি মো. হাবিবুল গনি ঢাকায় বাসে বন্দুক হামলার ১১টি মামলায় বাংলাদেশ জাতীয়তাবাদী দলের ১২০ জন রাজনীতিককে আগাম জামিন দেন।  ২০২১ সালের আগস্টে চাঁদরিমা উদ্যানে পুলিশকে আক্রমণ করার অভিযোগে দায়ের করা একটি মামলায় খান এবং বিচারপতি মো. হাবিবুল গনি আমানউল্লাহ আমান এবং মিজানুর রহমান মিনু সহ বাংলাদেশ জাতীয়তাবাদী দলের ৭৪ জন রাজনীতিককে আগাম জামিন মঞ্জুর করেন।গত ডিসেম্বরে খান ও বিচারপতি মো. হাবিবুল গনি ড. মুহাম্মদ ইউনুস নোবল লরেটের বিরুদ্ধে শ্রম আইন লঙ্ঘনের মামলা ছয় মাসের জন্য স্থগিত করেন।  ২০২৩ সালের জানুয়ারিতে খান এবং বিচারপতি মো. সেলিম বাংলাদেশ জাতীয়তাবাদী দল রাজনীতিবিদ মির্জা আব্বাস এবং মির্জা ফখরুল ইসলাম আলমগীর ৭ ডিসেম্বর ২০২২ তারিখে বাংলাদেশ জাতীয়তাবাদী দলের কর্মীদের এবং পুলিশের মধ্যে সংঘর্ষের একটি মামলায় ছয় মাসের জামিন মঞ্জুর করেন।বাংলাদেশ সুপ্রিম কোর্ট আইনজীবী সমিতি সহিংসতার অভিযোগে বাংলাদেশ জাতীয়তাবাদী দলের ২৫ জন আইনজীবীকে আগাম জামিন দিয়েছেন খান ও বিচারপতি মো. সেলিম।  ২০২৩ সালের জুলাই মাসে খানকে হাইকোর্টে পুরনো জামিনের আবেদনের শুনানি করার জন্য গঠিত একটি বিশেষ বেঞ্চে রাখা হয়।   তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭০-এ জন্ম বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী বিচারক বিষয়শ্রেণী:জীবিত ব্যক্তি
আব্দুল মানাফ নূরুদীন (জন্ম ৮ ফেব্রুয়ারি ১৯৯৯) একজন ঘানার পেশাদার ফুটবলার যিনি বেলজিয়ান ক্লাব ইউপেন এবং ঘানা জাতীয় দলের হয়ে গোলরক্ষক হিসেবে খেলেন।   কর্মজীবনের পরিসংখ্যান   + ক্লাব, মরসুম এবং প্রতিযোগিতা দ্বারা উপস্থিতি এবং গোলক্লাবমৌসুমলিগকাপমোটDivisionAppsগোলAppsগোলAppsগোলইউপেন২০২০–২১বেলজীয় প্রথম বিভাগ এ২৪০০০২৪০Career total২৪০০০২৪০  + জাতীয় দল এবং বছর দ্বারা উপস্থিতি এবং গোলজাতীয় দলবছরAppsগোলঘানা২০২২২০মোট২০   তথ্যসূত্র    বহিঃসংযোগ       বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:রয়্যাল স্পোর্টস ক্লাব ইউপেনের খেলোয়াড় বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল গোলরক্ষক
আরা একজন ভারতীয় চলচ্চিত্র অভিনেত্রী যিনি দক্ষিন ভারতীয় ছবি, মূলত তামিল চলচ্চিত্রে অভিনয় করেছেন। তার অভিনীত কিছু জনপ্রিয় ছবি হল পয়সা (২০১৬ সালে মুক্তিপ্রাপ্ত) এবং ওয়ান ওয়ে (২০২২ সালে মুক্তিপ্রাপ্ত)।   কর্মজীবন   আরার পিতা হলেন বিশিষ্ট তামিল চলচ্চিত্র প্রেস সম্পর্ক কর্মকর্তা দুরাই পান্ডির কন্যা।।  এইজন্য তামিল সিনেমা জগতের সাথে প্রথম থেকেই আরার পরিচয় ছিল। ২০১৪ সালে মুক্তিপ্রাপ্ত দুটি দক্ষিন ভারতীয় সিনেমা জীবা  এবং পূজাই -তে তিনি পার্শ্ব চরিত্রে অভিনয় করেন। এরপর তিনি ২০১৬ সালে মুক্তিপ্রাপ্ত পাইসা ছবিতে প্রথম মুখ্য ভূমিকায় অভিনয় করার সুযোগ পান। এই ছবিতে তিনি সুপারমার্কেটে কর্মরত একটি মেয়ের চরিত্রে অভিনয় করেছিলেন।  এই সিনেমাতে তিনি অভিনেতা শ্রীরামের বিপরীতে অভিনয় করেন। এরপর তিনি গুরু উচাথথুলা ইরুক্কারু ছবিতে কাজ করেন যা ২০১৭ সালে মুক্তি পায়। এই ছবিটির পরিচালক ছিলেন বি ধনদাপানি। এই ছবিটি মূলত একটি রাজনৈতিক কমেডি ছিল। এই সিনেমাতে অভিনেতা গুরু জীবন এবং পান্ডিরাজন গুরুত্বপূর্ণ ভূমিকায় অভিনয় করেছেন। মুক্তিপ্রাপ্ত হওয়ার পর প্রথমদিকে এই ছবিটি সাধারন মানের ব্যবসা করে।   ২০২২ সালে তার দুটি ছবি মুক্তি পায়, যাদের মধ্যে অন্তর্গত ছিল দীর্ঘ বিলম্বিত কুঝালি। এই সিনেমাতে তিনি এস্থার অনিলের পরিবর্তে নির্বাচিত হন এবং মুখ্য চরিত্রে অভিনয় করেন। সেই একই বছরে তার আরো একটি ছবি মুক্তি পায় যার নাম ওয়ান ওয়ে। সেই ছবিতে তিনি কোভাই সরলার সাথে অভিনয় করেন।  ওয়ান ওয়েতে তার অভিনীত চরিত্রের নাম ছিল সেলভি।  আরা অভিনীত অন্যান্য জনপ্রিয় চলচ্চিত্র হল, জীব, পূজাই, পয়সা এবং গুরু উচাথথুলা ইরুক্কারু। এই সমস্ত সিনেমাই মূলত তামিল চলচ্চিত্র জগতের অন্তর্গত।   চলচ্চিত্র তালিকা  জীব এবং পূজাই সিনেমাতে তিনি মূলত পার্শ্ব চরিত্রে অভিনয় করেছিলেন। পূজাই সিনেমায় তিনি বাসুর বোনের ভূমিকায় অভিনয় করেছিলেন। পয়সা সিনেমায় আরা প্রথম মুখ্য চরিত্রে অভিনয় করার সুযোগ পান। তার অভিনীত চরিত্রের নাম ছিল ভেনি। এরপর তিনি  গুরু উচাথথুলা ইরুক্কারু নামক রাজনৈতিক কমেডি ছবিতে অভিনয় করেন। এই ছবিতে তার চরিত্রের নাম ছিল তামিঝসেলভি। ২০১৬ সালে মুক্তিপ্রাপ্ত এই ছবি সেরকম ব্যবসা না করলেও তার অভিনয় প্রসংশত হয়। ২০২২ সালে মুক্তিপ্রাপ্ত কুঝালি ছবির নাম ভূমিকায় তার অভিনয় দর্শকদের প্রসংশা পেয়েছে।  বছর চলচ্চিত্র ভূমিকা মন্তব্য ২০১৪ জীব পূজাই বাসুর বোন ২০১৬ পয়সা ভেনি ২০১৭ গুরু উচাথথুলা ইরুক্কারু তামিঝসেলভি ২০২২ কুঝালি কুঝালি ওয়ান ওয়ে সেলভি   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:তামিল অভিনেত্রী বিষয়শ্রেণী:ভারতীয় চলচ্চিত্র অভিনেত্রী
thumb|Center of the Milky Way Galaxy IV – Composite মহাশূন্যে অবস্থিত বস্তুসমূহকেই জ্যোতিষ্ক বা  স্বর্গীয় বস্তু বলা হয়ে থাকে। পৃথিবী ছাড়া অন্য সব বস্তুই এর অন্তর্ভুক্ত। অন্যদিকে পৃথিবী সহ মহাবিশ্বের যাবতীয় বস্তুকে খ-বস্তু বা জ্যোতির্বৈজ্ঞানিক বস্তু বা বলা হয়।  আধুনিক বিজ্ঞান (জ্যোতির্বিজ্ঞান) স্বর্গীয় বস্তুসমূহের বৈশিষ্ট্য ও অস্তিত্ব সম্বন্ধে বিস্তর তথ্য সংগ্রহ করতে সমর্থ হয়েছে। এই বস্তুগুলোর আবিষ্কার প্রতিনিয়তই চলছে এবং ভবিষ্যতেও চলবে। এমনকি অনেক বস্তু রয়েছে যাদের আদৌ কোন অস্তিত্ব নেই বলে পরবর্তীকালে প্রমাণিত হয়েছে। প্রক্রিয়া ভবিষ্যতেও চলতে থাকবে। আর এভাবেই মানুষ তার সমগ্র মহাবিশ্বকে তার বিচরণস্থল হিসেবে প্রতিষ্ঠিত করতে সমর্থ হবে।  জ্যোতিষ্কসমূহের আবিষ্কার    দ্ব্যর্থতা নিরসন  জ্যোতিষ্কসমূহের ইংরেজি নাম হল: Heavenly bodies বা astronomical bodies বা স্বর্গীয় বস্তু। এই নামটির সাথে মাঝে মাঝেই জ্যোতির্বৈজ্ঞানিক বস্তু (astronomical object) বা খ-বস্তু (celestial object) নামটিকে গুলিয়ে ফেলা হয়। নাম দুটি এক নয়। জ্যোতিষ্ক হল পৃথিবী থেকে পর্যবেক্ষণ করা হয় এমন সকল বস্তু। পৃথিবী ছাড়া অন্য সব বস্তুই এর অন্তর্ভুক্ত হবে। কিন্তু পৃথিবী এর অন্তর্ভুক্ত নয়। কিন্তু জ্যোতির্বৈজ্ঞানিক বস্তুর মধ্যে পৃথিবীসহ সব জ্যোতিষ্কই পড়ে। তাহলে বলা যায়, সব জ্যোতিষ্কই জ্যোতির্বৈজ্ঞানিক বস্তু, কিন্তু সব জ্যোতির্বৈজ্ঞানিক বস্তুই জ্যোতিষ্ক নয়। আসলে প্রাচীনকালের মানুষরা আকাশকেই স্বর্গ মনে করতো, তাই আকাশে দৃশ্যমান সব বস্তুকে স্বর্গীয় বস্তু বলতো। এর মধ্যে পৃথিবী পড়েনা, কিন্তু সব জ্যোতিষ্ক পড়ে।   আরও দেখুন   জ্যোতির্বৈজ্ঞানিক বস্তু বা খ-বস্তু  বিষয়শ্রেণী:জ্যোতির্বিজ্ঞান
42px|right  Main categories: Technology and Applied sciences   Agriculture  Agronomy  Architecture  Automation  Biotechnology  Cartography  Chemical engineering  Communication  Media studies  Telecommunications  Construction  Control theory  Design  Digital divide  Earthquake engineering  Energy  Ergonomics  Firefighting  Fire prevention  Forensics  Forestry  শিল্প কারখানা  তথ্য বিজ্ঞান  ইন্টারনেট  ব্যবস্থাপনা  শিল্পজাত পণ্য উৎপাদন  বিপণন  চিকিৎসাবিজ্ঞান  স্নায়ুবিজ্ঞানের অমীমাংসিত সমস্যা  Metalworking  Microtechnology  Military science  খনন  ন্যানোপ্রযুক্তি  Nuclear technology  আলোকবিজ্ঞান  Plumbing  রোবটিক্স  শব্দ প্রযুক্তি  Technology forecasting  সরঞ্জাম   কম্পিউটিং  কৃত্রিম বুদ্ধিমত্তা  কম্পিউটারের শ্রেণি  Companies  কম্পিউটার স্থাপত্য  Computer model  কম্পিউটার প্রকৌশল  কম্পিউটার বিজ্ঞান  কম্পিউটার নিরাপত্তা  কম্পিউটিং এবং সমাজ  উপাত্ত  Embedded systems  মুক্ত সফটওয়্যার  মানুষ-কম্পিউটার মিথষ্ক্রিয়া  তথ্য ব্যবস্থা  তথ্য প্রযুক্তি  ইন্টারনেট  Mobile Web  Languages  Multimedia  Networks   Operating systems  Platforms  Product lifecycle management  Programming  Real-time computing  Software  Software engineering  Unsolved problems in computer science   ইলেকট্রনিক্স  Avionics  বর্তনী  কোম্পানি  Connectors  ভোক্তা ইলেকট্রনিক্স  ডিজিটাল ইলেকট্রনিক্স  ডিজিটাল গণমাধ্যম  বৈদ্যুতিক উপাদান  Electronic design  Electronics manufacturing  Embedded systems  Integrated circuits  Microwave technology  Molecular electronics  Water technology  Optoelectronics  Quantum electronics  Radio-frequency identification   Radio electronics  অর্ধপরিবাহী  Signal cables  Surveillance  টেলিযোগাযোগ   প্রকৌশল  বায়বাকাশ প্রকৌশল  জীববৈজ্ঞানিক প্রকৌশল  Chemical engineering  পুরকৌশল  তড়িৎ প্রকৌশল  Environmental engineering  Materials science  যন্ত্র প্রকৌশল  পারমাণবিক প্রযুক্তি  সফটওয়্যার প্রকৌশল  কাঠামো প্রকৌশল  সিস্টেম্‌স প্রকৌশল   পরিবহন  দেশ অনুযায়ী  মোটর গাড়ি  বিমানচালনা  Cycling  Public transport  রেল পরিবহন  Road transport  জাহাজযোগে প্রেরণ  মহাশূন্যে যাত্রা  যানবাহন  নৌপরিবহন   See also: Technology timelines
অজৈতা শাহ হলেন একজন ভারতীয় উদ্যোক্তা এবং সমাজকর্মী। তিনি ফ্রন্টিয়ার মার্কেটসের প্রতিষ্ঠাতা ও প্রধান নির্বাহী কর্মকর্তা এবং ফ্রন্টিয়ার ইনোভেশন ফাউন্ডেশনের সভাপতি।   প্রাথমিক জীবন এবং শিক্ষা  অজৈতা শাহ নিউ ইয়র্ক শহরের একটি ভারতীয় সম্প্রদায়ের মধ্যে বড়ো হয়েছেন। তিনি টাফ্টস বিশ্ববিদ্যালয় থেকে আন্তর্জাতিক সম্পর্কে বিএ ডিগ্রি অর্জন করেছেন। ২০০৬ সালে তিনি আমেরিকান ইন্ডিয়া ফাউন্ডেশনের ফেলো ছিলেন। তারপর তিনি সরকারি গবেষণা এবং মধ্যস্থতার বিভিন্ন ক্ষেত্রে কাজ শুরু করেন। তিনি মাইক্রো ফাইন্যান্সে কাজ করার জন্য কলেজ শিক্ষা শেষ করে পরে ভারতে চলে আসেন।   কর্মজীবন  অজৈতা শাহ এর আগে ভারতে এসকেএস মাইক্রোফাইন্যান্স ও উজ্জ্বন ফিনান্সিয়াল সার্ভিসেস এবং ভারতের ৭টি রাজ্যে অসংখ্য উন্নয়ন প্রকল্পে কাজ করেছেন।  তিনি দক্ষিণ এশিয়া এবং লাতিন আমেরিকায় মাইক্রোফাইন্যান্স সম্পর্কে বিশ্ব ব্যাংকের সাথে পরামর্শক হিসেবে কাজ করেছেন। তিনি সামাজিক কর্মক্ষমতা টাস্ক ফোর্সের কমিটিতে দায়িত্ব পালন করেছিলেন। তিনি একজন ক্লিন্টন সার্ভিস কর্প, ইকোং গ্রিন এবং কর্ডেস ফেলো ছিলেন।   সম্মান এবং পদবী    সোক্যাপ স্কলার  ২০১২ ইকোনিং গ্রিন ফেলো  ২০১৩ ফোর্বস ৩০ আন্ডার ৩০ সামাজিক উদ্যোক্তা  ল 'ওরাল উইমেন অফ ওয়ারথ পুরস্কার  সিএনবিসি বর্ষসেরা নারী উদ্যোক্তা  বর্ষসেরা নারী উদ্যোক্তা  উইমেন ট্রান্সফর্মিং ইন্ডিয়া পুরস্কার ২০১৮, জাতিসংঘ এবং এনআইটিআই আয়োগ দ্বারা প্রদত্ত    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ব্যবসায় ভারতীয় নারী বিষয়শ্রেণী:টাফটস বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিশ্ব ব্যাংকের ব্যক্তি
কে লি ১ (Hangul: K리그1) হল দক্ষিণ কোরিয়ার ফুটবল লিগ সিস্টেমের পুরুষদের শীর্ষ পেশাদার ফুটবল বিভাগ । লিগে প্রতিদ্বন্দ্বিতা করে ১২টি ক্লাব।   ইতিহাস  দক্ষিণ কোরিয়ার পেশাদার ফুটবল লীগ ১৯৮৩ সালে পাঁচটি সদস্য ক্লাব নিয়ে কোরিয়ান সুপার লীগ হিসাবে প্রতিষ্ঠিত হয়েছিল। প্রাথমিক পাঁচটি ক্লাব ছিল হালেলুজাহ এফসি , ইউকং এলিফ্যান্টস , পোহাং স্টিলওয়ার্কস , ডেউ রয়্যালস , কুকমিন ব্যাংক । হ্যালেলুজাহ এফসি উদ্বোধনী শিরোপা জিতেছে, ট্রফি উঠতে ডেইউ রয়্যালসের থেকে এক পয়েন্ট এগিয়ে রয়েছে।  সুপার লিগের নাম পরিবর্তন করে কোরিয়ান প্রফেশনাল ফুটবল লিগ রাখা হয় এবং ১৯৮৭ সালে হোম এবং অ্যাওয়ে সিস্টেম চালু করা হয়। ১৯৯৮ সালে এটি আবার কে লীগ নামকরণ করা হয়। ২০১১ মৌসুমের পর, কে লিগ চ্যাম্পিয়নশিপ এবং কোরিয়ান লীগ কাপ বাতিল করা হয় এবং ২০১৩ সালে লীগ দুটি বিভাগে বিভক্ত হয়। প্রথম বিভাগটির নামকরণ করা হয় কে লিগ ক্লাসিক, যখন নবনির্মিত দ্বিতীয় বিভাগের নামকরণ করা হয় কে লিগ চ্যালেঞ্জ , এবং উভয়ই এখন কে লিগ কাঠামোর অংশ। এর সৃষ্টির পর থেকে, লীগটি প্রাথমিক ৫ থেকে ২২টি ক্লাবে প্রসারিত হয়েছে। পাঁচটি উদ্বোধনী ক্লাবের মধ্যে, শুধুমাত্র ইউকং, পোহাং এবং ডেইউ এখনও কে লীগে প্রতিদ্বন্দ্বিতা করে; ১৯৮৪ সালের শেষের দিকে কুকমিন ব্যাঙ্ক লিগ থেকে বাদ পড়ে এবং হালেলুজাহ মৌসুমের পরে।  ২২ জানুয়ারি ২০১৮ -এ, টপ-ফ্লাইট প্রতিযোগিতার নাম পরিবর্তন করে কে লিগ ১ রাখা হয়।    গঠন   ২০১১ সালের ৫ ই অক্টোবর, লিগটি ২০১২ মরসুম থেকে একটি রেলিগেশন সিস্টেম চালু করার পরিকল্পনা ঘোষণা করেছিল, যখন দুটি দল রেলিগেট হয়েছিল। ২০১৩ সালে, নীচের দুটি দল সরাসরি রেলিগেট হয়েছিল, যখন দ্বাদশ দলটি নবগঠিত কে লিগ চ্যালেঞ্জের বিজয়ী দলের বিরুদ্ধে একটি রেলিগেশন প্লে অফ ম্যাচ খেলেছিল। ২০১৩ মরসুম থেকে, কে লিগের দলগুলির সংখ্যা হ্রাস পাওয়ার সাথে সাথে কেবল মাত্র দ্বাদশ দলটি স্বয়ংক্রিয়ভাবে রেলিগেট হয়ে যায়, ১১ তম দলটি কে লিগ ২ প্রচার প্লে অফের বিজয়ীর বিরুদ্ধে একটি ম্যাচ খেলে।  লিগটি ২০১২ মরসুমে স্কটিশ প্রিমিয়ার লিগ এর মতো একটি বিভক্ত পদ্ধতিও চালু করেছিল, যেখানে প্রতিটি ক্লাব নিয়মিত রাউন্ডে তিনবার একে অপরের সাথে খেলে, তারপরে শীর্ষ এবং নীচের ছয়টি দলকে স্প্লিট এ এবং স্প্লিট বি-তে বিভক্ত করা হয়, যেখানে একটি দল চূড়ান্ত অবস্থান নির্ধারণের জন্য বিভক্ত অন্য প্রতিটি দলের সাথে একবার খেলে।  তথ্যসূত্র    বহিঃসংযোগ   কে লিগ ১ ১ বিষয়শ্রেণী:দক্ষিণ কোরিয়ায় ১৯৮৩ সালের স্থাপনা কোরিয়া প্রজাতন্ত্র বিষয়শ্রেণী:গ্রীষ্মকালীন এসোসিয়েশন ফুটবল লিগ বিষয়শ্রেণী:১৯৮৩ সালে প্রতিষ্ঠিত ক্রীড়া লিগ বিষয়শ্রেণী:দক্ষিণ কোরিয়ার পেশাদার ক্রীড়া লিগ
হারিকেন স্যান্ডি () হচ্ছে প্রলয়ঙ্করী গ্রীষ্মমণ্ডলীয় ঘূর্ণিঝড় যা আটলান্টিক মহাসাগর থেকে ২০১২ সালের অক্টোবরের শেষ দিকে সৃষ্ট হয়েছে। এ ঘূর্ণিঝড়ের প্রভাবে ইতোমধ্যেই জ্যামাইকা, বাহামা, হাইতি, যুক্তরাষ্ট্র, কানাডা প্রমূখ দেশসমূহে ব্যাপক ক্ষয়ক্ষতি, জলোচ্ছাস, ব্যাপক বৃষ্টিপাত, নিম্নাঞ্চল তলিয়ে গেছে, বিদ্যুতের খুঁটি ওপড়ে গেছে। প্রাণহানি ঘটেছে ১২৭জন লোকের। আর্থিক মানদণ্ডে ক্ষতিগ্রস্ত দেশসমূহের প্রায় ২৫ বিলিয়ন মার্কিন ডলার ক্ষতি হয়েছে। আঠারোতম গ্রীষ্মমণ্ডলীয় ঘূর্ণিঝড, আঠারোতম নামকরণকৃত ঝড় এবং ২০১২ সালে আটলান্টিকে উদ্ভূত হারিকেন মৌসুমের দশম ঘূর্ণিঝড় হিসেবে হারিকেন স্যান্ডির অবস্থান। বৃহত্তম এ হারিকেনটির কেন্দ্রবিন্দু থেকে বাতাসের বিস্তৃতি প্রায় ।   ইতিহাস  ২২ অক্টোবর ক্যারিবিয় সাগরের পশ্চিমে মৌসুমী ঝড় হিসেবে হারিকেন স্যান্ডির সৃষ্টি হয়। পরবর্তী মৌসুমী বায়ুর প্রভাবে এটি খুব দ্রুত শক্তিশালী হয়ে ওঠে এবং ছয় ঘণ্টার ব্যবধানে মৌসুমী ঘূর্ণিঝড়ে রূপান্তরিত হয়। গ্রেটার এন্টিলেজের উত্তর দিক দিয়ে এটি ধীরে ধীরে অগ্রসর হয় ও কার্যত স্থির ছিল।  জ্যামাইকায় আঘাত হানার পূর্বে ২৪ অক্টোবর স্যান্ডি তার রূপ পরিবর্তন করে হারিকেনের আকার ধারণ করে। উত্তরদিকে অগ্রসর হবার পথে স্যান্ডি পুনরায় নদীতে প্রবেশ করে ও ২৫ অক্টোবর ভোরে কিউবায় দ্বিতীয়বারের মতো প্রবেশ করে। তখন এটি ক্যাটাগরী ২ হারিকেনে রূপান্তরিত হয়। ঐদিনই সন্ধ্যার দিকে এটি দূর্বল হয়ে পড়ে ও ক্যাটাগরী ১ শক্তিমানের হয়। ২৬ অক্টোবরের প্রথম প্রহরে উত্তর অভিমূখে রওয়ানা দিয়ে বাহামায় আছড়ে পড়ে। কার্যত ২৭ অক্টোবর ভোরে এটি দূর্বল হয়ে মৌসুমী ঘূর্ণিঝড়ে পরিণত হয় কিন্তু সকালের পর স্যান্ডি পুনরায় শক্তিশালীরূপে ক্যাটাগরী ১ হারিকেনে আসীন হয়। ইডিটি সময় অনুযায়ী ২৯ অক্টোবর সকাল ঠিক আটটার পূর্বে স্যান্ডি উত্তর ও উত্তর-পশ্চিমের অভিমূখী হয় এবং পূর্বে ধারণাকৃত মার্কিন যুক্তরাষ্ট্রের উপকূলে আঘাত হানে। ঐদিনই সন্ধ্যায় স্যান্ডিকে মৌসুমী ঘূর্ণিঝড়ের মেয়াদ শেষ হয়েছে বলে ঘোষণা করা হয় যদিও এটি তখনো ক্যাটাগরী ১ মাত্রার শক্তিশালী ছিল। ২৯ অক্টোবর রাত আটটায় নিউ জার্সির আটলান্টিক সিটির দক্ষিণ-পশ্চিম দিকে ঘণ্টায়  বেগে অগ্রসর হয়ে চূড়ান্ত আঘাত হানে।   ক্ষয়-ক্ষতি  250px|thumb|হারিকেন স্যান্ডির গতিপথ হারিকেন স্যান্ডির প্রভাবে কমপক্ষে ১২২ ব্যক্তির নিহত হবার খবর নিশ্চিত করা হয়েছে। বাহামা, ক্যারিবিয় অঞ্চল, কানাডা, যুক্তরাষ্ট্রে এ প্রাণহানি ঘটে।  + দেশভিত্তিক ক্ষয়-ক্ষতির বিবরণ দেশ  নিহত  নিখোঁজ  ক্ষতির পরিমাণ (মার্কিন ডলারে)  সূত্র   ৫৪   ২০  অজানা     ৫১  ১  $২০ বিলিয়ন(আনুমানিক)     ১১   ০  $৮০ মিলিয়ন      ২   ০  অজানা     ২  ০  অজানা     ১  ০  অজানা     ১  ০  $১৬.৫ মিলিয়ন   সর্বমোট   ১২২  ২১  $২০ বিলিয়ন(আনুমানিক)    তথ্যসূত্র    বহিঃসংযোগ      Archived information on Hurricane Sandy from the National Hurricane Center  Satellite imagery and data of Hurricane Sandy  from NASA  Airport closures and status in the Northeastern United States from the FAA  Hurricane Sandy preparation and response updates from FEMA  Google Crisis Map for Hurricane Sandy  CrisisWiki: 2012 Hurricane Sandy  Hurricane information and live coverage from The Weather Channel from Weather Underground  7 Great Places Online To Track Hurricane Sandy - Forbes  Superstorm Sandy  at The Weather Channel  বিষয়শ্রেণী:ঘূর্ণিঝড় বিষয়শ্রেণী:জ্যামাইকায় ঘূর্ণিঝড় বিষয়শ্রেণী:ফ্লোরিডায় ঘূর্ণিঝড় বিষয়শ্রেণী:কিউবায় ঘূর্ণিঝড়
একুশে (ইংরেজি: Ekushey) একটি বাংলা কম্পিউটিং ও স্থানীয়করণ প্রকল্প, যা বাংলা ভাষার জন্য  মুক্ত ও উন্মুক্ত উৎসের সফটওয়্যার ও ফন্ট উন্নয়ন ও বিতরণ করে থাকে। এই প্রকল্প বাংলা ইনপুট ও ফন্টের জন্য ইউনিকোড-ভিত্তিক সমাধান প্রদান করে বাংলা কম্পিউটিংকে আরও সহজলভ্য করতে গুরুত্বপূর্ণ ভূমিকা রেখেছে।  একুশে প্রকল্প থেকে বেশ কিছু মুক্ত বাংলা ইউনিকোড ফন্ট উন্নয়ন করা হয়েছে, যা বাংলা কম্পিউটিংয়ের প্রসারে সহায়তা করেছে। পাশাপাশি, বাংলার জন্য একাধিক কম্পিউটার কিবোর্ড বিন্যাস উন্নয়ন করা হয়েছে। ইউনিকোড সামঞ্জস্যতা বৃদ্ধির লক্ষ্যে একুশে বিদ্যমান কিবোর্ডের বিন্যাসের উন্নয়ন করেছে, যার মধ্যে মুনীর কিবোর্ড এবং ইউনিজয় অন্যতম।  ইউনিকোড মানের পূর্বে বাংলা ভাষার ইনপুট পদ্ধতি খণ্ডিত এবং প্রধানত ব্যক্তিমালিকানাধীন সফটওয়্যারের উপর নির্ভরশীল ছিল। একুশে প্রকল্প ইউনিকোড-ভিত্তিক টাইপিংকে সমর্থন করে এমন মুক্ত বিকল্প সরবরাহ করেছে, যা  বিভিন্ন প্ল্যাটফর্মে বাংলার ব্যবহার নিশ্চিত করতে সহায়তা করেছে।   আরও দেখুন    অভ্র কিবোর্ড  বিজয় কিবোর্ড  ইউনিজয়  বাংলা ইনপুট পদ্ধতি   তথ্যসূত্র    বহিঃসংযোগ    একুশে ওয়েবসাইট  বিষয়শ্রেণী:বিনামূূল্যে সফটওয়্যার বিতরণ বিষয়শ্রেণী:লিনাক্স কনফিগারেশন উপযোগ বিষয়শ্রেণী:বাংলা ভাষা বিষয়শ্রেণী:ইন্ডিক কম্পিউটিং
থাম্ব|সুইডেনের প্রদেশসমূহ সুইডেনের প্রদেশসমূহ বা লান্দস্কাপ (landskap) ১৬৩৪ সাল পর্যন্ত সুইডেনের বিভাগ হিসেবে স্বীকৃত হত। এরপর সুইডেনকে কাউন্টিতে ভাগ করা হয়। বর্তমানে এই ২৫টি প্রদেশের কোন প্রশাসনিক কার্যক্ষমতা নাই। মূলত ঐতিহাসিক ও সাংস্কৃতিক কারণে এগুলোর ধারণা এখনো সুইডেনের প্রশাসনে টিকে আছে।  কিছু কিছু ক্ষেত্রে কাউন্টি ও প্রদেশের মধ্যে কোনো পার্থক্য নেই। যেমন দালারনা কাউন্টি ও দালারনা প্রদেশ একই ভূখণ্ড নির্দেশ করে। তাছাড়া কাউন্টিগুলোর সীমা পালটায় এবং ৯০-এর দশকের পর অনেক নতুন কাউন্টি হয়েছে। কিন্তু প্রদেশগুলোর ঐতিহাসিক সীমা শতাব্দীর পর শতাব্দী ধরে একই রয়ে গেছে।   প্রদেশসমূহ  সুইডেন তিনটি বিভাগে বা land-এ বিভক্ত: ইয়োতালান্দ, স্‌ভেয়ালান্দ ও নরলান্দ। নিচে এই তিন বিভাগের অন্তর্গত প্রদেশগুলোর তালিকা দেয়া হল।   গেতালান্দ   ব্লেকিঙে (Blekinge)  বুহুসল্যান (Bohuslän)  দাল্‌সলান্দ (Dalsland)  গৎলান্দ (Gotland)  হাল্লান্দ (Halland)  স্কনে (Skåne)  স্মলান্দ (Småland)  ভেস্তেরিয়োৎলান্দ (Västergötland)  ওলান্দ (Öland)  ওস্তেরিয়োৎলান্দ (Östergötland)   স্‌ভেয়ালান্দ   দালারনা (Dalarna)  ন্যার্কে (Närke)  সোদারমানলান্দ (Södermanland)  উপলান্দ (Uppland)  ভ্যার্মলান্দ (Värmland)  ভেস্তমানলান্দ (Västmanland)   নরলান্দ   ইয়েস্ত্রিকলান্দ (Gästrikland)  হেল্‌সিংলান্দ (Hälsingland)  হ্যারিয়েদালেন (Härjedalen)  ইয়েম্‌ৎলান্দ (Jämtland)  লাপলান্দ (Lappland)  মেদেলপাদ (Medelpad)  নরবত্তেন (Norrbotten)  ভেস্তেরবত্তেন (Västerbotten)  অঙেরমানলান্দ (Ångermanland)   আরও দেখুন   বিষয়শ্রেণী:সুইডেনের প্রদেশ বিষয়শ্রেণী:আন্তঃবিভাগ অনুযায়ী রাষ্ট্রসমূহের তালিকা বিষয়শ্রেণী:ঐতিহাসিক অঞ্চল
ড. শাহজাহান আলী তালুকদার বাংলাদেশের বগুড়া জেলার রাজনীতিবিদ, আইনজীবী ও বগুড়া-৫ আসনের সাবেক সংসদ সদস্য।   প্রাথমিক জীবন  শাহজাহান আলী তালুকদার বগুড়া জেলায় জন্মগ্রহণ করেন।   রাজনৈতিক জীবন  তালুকদার একজন আইনজীবী। তিনি বগুড়া জেলা জাতীয় পার্টির সাবেক সভাপতি ও জাতীয় পার্টির কেন্দ্রীয় কমিটির সদস্য। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়ন নিয়ে বগুড়া-৫ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বগুড়া জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:২০২০-এ মৃত্যু বিষয়শ্রেণী:বগুড়া জেলার ব্যক্তি বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
সায়দাবাদ বাস টার্মিনাল ঢাকা শহরের প্রধান কয়েকটি আন্তঃজেলা বাস টার্মিনালের অন্যতম বাস টার্মিনাল। এই বাস টার্মিনালটি প্রায় ১০ একর জায়গার উপর প্রতিষ্ঠিত। এটি ডেমরা পুলিশ স্টেশনের অধীনে যাত্রাবাড়ীর পশ্চিমে অবস্থিত। সায়েদাবাদ বাস টার্মিনালে প্রায় ১৯০০ টি বাস রাখার ব্যবস্থা রয়েছে। ১৯৮৪ সালে সায়েদাবাদ বাস টার্মিনাল নির্মাণ করা হয়।  সায়েদাবাদ আন্তঃজেলা বাস টার্মিনাল থেকে যায়  সিলেট   মৌলভীবাজার  কুমিল্লা   চাঁদপুর   চট্টগ্রাম  কক্সবাজার   রাঙ্গামাটি   বান্দরবান  গোপালগঞ্জ  সুনামগঞ্জ  কিশোরগঞ্জ  ফেনী   নোয়াখালী  হবিগঞ্জ  সাতক্ষীরা   ব্রাহ্মণবাড়িয়া   লক্ষ্মীপুর  বরিশাল  সহ আরো অন্যান্য জেলার ও উদ্দ্যেশ্যে গাড়ি ছেড়ে যায়  অবকাঠামো সুযোগ সুবিধা বাস টার্মিনালটি প্রায় ২১ বিঘা আয়তনের  সবকিছু নতুন করে সাজানো হচ্ছে এছাড়াও থাকবে ওয়াসা পয়ঃলিফট স্টেশন সংলগ্ন রাস্তা । টার্মিনালের সীমানা প্রাচীর নির্মাণ। বাস শ্রমিকদের বিশ্রাম নেওয়ার জন্য থাকবে (টার্মিনালের) অভ্যন্তরীণ ডরমেটরি বিল্ডিং। কুমিল্লা টিকিট কাউন্টার নতুন করে নির্মাণ। চট্রগ্রাম টিকিট কাউন্টার ১ ও ২ এর সংষ্কার। নোয়াখালী টিকিট কাউন্টার সংষ্কার কাজ। দক্ষিণ বঙ্গের টিকিট কাউন্টার সংষ্কার কাজ। সিলেট টিকিট কাউন্টার সংষ্কার কাজসহ টার্মিনালে টয়লেট সংষ্কার।   তথ্যসূত্র    বহিঃসংযোগ   বিষয়শ্রেণী:বাংলাদেশের বাস স্টেশন বিষয়শ্রেণী:ঢাকার পরিবহন